માઈકલ ક્રિપ્ટને ૧૯૭૩માં લખેલી અને દિગ્દર્શિત કરેલી આ જ નામની ફિલ્મ દ્વારા આ ફ્રેન્ચાઈઝની શરૂઆત થયેલી. એનો જ એક નવો અવતાર એટલે એચબીઓ પર ઑક્ટોબર ૨૦૧૬માં પ્રસારિત થયેલી આ શ્રેણી ‘વેસ્ટવર્લ્ડ’ જેને જોનાથન નોલાન અને લીઝા જોય દ્વારા સંયુક્ત રીતે બનાવાઈ છે. એચબીઓની સૌથી વધારે જોવાયેલી ટેલિવિઝન શ્રેણીનો રેકોર્ડ તેના નામે છે, આશ્ચર્યકારક રીતે એ રેકોર્ડ ગેમ ઑફ થ્રોન્સના નામે નથી. વેસ્ટવર્લ્ડના વાર્તાકથનને, એની બનાવટને, એની કલ્પનાને અને એના નિર્માણને ખૂબ પ્રસંશા અને આવકાર મળ્યા છે.